CELEX: 62012CN0296
Language: fi
Date: 2012-06-14 00:00:00
Title: Asia C-296/12: Kanne 14.6.2012 — Euroopan komissio v. Belgian kuningaskunta

8.9.2012   
            
            
               FI
            
            
               Euroopan unionin virallinen lehti
            
            
               C 273/5
            
         Kanne 14.6.2012 — Euroopan komissio v. Belgian kuningaskunta
   (Asia C-296/12)
   2012/C 273/07
   Oikeudenkäyntikieli: hollanti
   
      Asianosaiset
   
   
      Kantaja: Euroopan komissio (asiamiehinään: R. Lyal ja W. Roels)
   
      Vastaaja: Belgian kuningaskunta
   
      Vaatimukset
   
   Komissio vaatii, että unionin tuomioistuin
   
               —
            
            
               toteaa, että Belgian kuningaskunta ei ole noudattanut Euroopan unionin toiminnasta tehdyn sopimuksen ja erityisesti sen 56 ja 63 artiklan mukaisia velvoitteitaan, kun se on hyväksynyt ja pitänyt voimassa eläkesäästöjen verovähennyksen siltä osin kuin sitä sovelletaan vain belgialaisiin laitoksiin ja rahastoihin suoritettaviin maksuihin
            
         
               —
            
            
               velvoittaa Belgian kuningaskunnan korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Komissio katsoo, että se, että verovähennystä ei myönnetä maksuista, jotka suoritetaan muissa jäsenvaltioissa asuviin laitoksiin, kun verovähennys sen sijaan myönnetään Belgiassa asuviin laitoksiin suoritettavista maksuista, merkitsee palvelujen tarjoamisen vapauden rajoitusta sekä palvelujen vastaanottajien että niiden palvelujen tarjoajien kannalta, jotka eivät asu Belgian alueella.
   Komissio katsoo myös, että se, että verovähennystä ei myönnetä yksityisille tai yhteisille tileille suoritettavista talletuksista eikä henkivakuutussopimukseen perustuvista maksuista, kun laitos, johon maksut suoritetaan tai jonka kanssa sopimus on tehty, asuu jossakin muussa jäsenvaltiossa, kun taas Belgiassa asuviin laitoksiin suoritettavista tällaisista talletuksista ja maksuista myönnetään verovähennys, merkitsee pääomien vapaan liikkuvuuden rajoitusta sen vuoksi, että belgialaisia tallettajia ja vakuutuksenottajia ei rohkaista pitämään talletuksia tai ottamaan henkivakuutusta laitoksissa, jotka eivät asu Belgiassa, koska näistä talletuksista tai henkivakuutussopimuksista ei voida saada verovähennystä, joten ne ovat epäedullisempia.
   Komission näkemyksen mukaan näille rajoituksille ei ole oikeutettua perustetta.